Buurvrou glo oor boom in erf vermoor | Maroela Media
Buurvrou glo oor boom in erf vermoor
'n 23-jarige man verskyn na verwagting Maandag in die Bloemfontein-landdroshof in verband met die moord op sy buurvrou.
Kol. Thandi Mbambo, woordvoerder van die polisie, het gesê die liggaam van 'n 42-jarige vrou is Vrydag by Raditaba-riooldam in Hamilton in die Vrystaat gevind. "Sy is Maandagaand (7 November) laas gesien nadat sy haar buurman gaan konfronteer het oor 'n boom wat oorhang tot in haar erf by Bloemanda- informele nedersetting. Sy het vir haar kinders gesê waarheen sy op pad is, maar toe sy teen die volgende oggend nog steeds nie teruggekeer het nie, het haar 13-jarige dogter by die bure gaan ondersoek instel."
Die buurman het bevestig sy was daar, maar het beweer hy het saam met haar huis toe gestap.
"Die saak is by die polisie aangemeld en 'n vermistepersoon-saak is aanhangig gemaak. Tydens verdere ondersoek is daar spore van bloed en vermoedelik menslike vlees en 'n verbrande matras in die buurman se erf gevind. Die monsters is na die laboratorium gestuur vir forensiese toetse," het Mbambo verduidelik.
Die buurman was in hierdie stadium nêrens te vinde nie. "Hy is uiteindelik Vrydag aangekeer toe hy in Fase 9, Mangaung, gevind is waar hy weggekruip het. Ná ondervraging het hy die polisie na die dam geneem waar die vrou se liggaam gevind is."
Mbambo het bygevoeg 'n nadoodse ondersoek sal gedoen word om die oorsaak van haar afsterwe te bepaal en positief te bevestig dat dit wel die liggaam van die vermiste vrou is. Forensiese toetse sal ook bepaal of die monsters wat in die buurman se erf gevind is, met die liggaam verbind kan word.
Gauteng ANC-munisipaliteite skuld Eskom meer as R500 miljoen
Naspers borg twee Mandaryns-dosente by US
Ons het te doen met n land wat deurtrek is van die bose
Reg oor die wereld tree mense op soos totale idiotiese boewe en nog erger is die feit dat ons waaragtig nie meer na SA as 'n beskaafde land kan verwys nie.
Ons bly in 'n gegoede buurt en ons buurman is presies dieselfde, hy vloek en skel as ons praat oor sy boom en die se takke…..